Document ID: 31977R1291

NEUVOSTON ASETUS (ETY) N:o 1291/77,
annettu 14 päivänä kesäkuuta 1977,
Euroopan talousyhteisön ja Sveitsin valaliiton yhteisön passitusta koskevan sääntelyn soveltamista koskevan sopimuksen muuttamista ja mainitulla sopimuksella perustetun sekakomitean päätöksen N:o 1/77 täytäntöönpanoa koskevan sopimuksen tekemisestä kirjeenvaihtona
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
olisi tehtävä kirjeenvaihtona sopimus Euroopan talousyhteisön ja Sveitsin valaliiton yhteisön passitusta koskevan sääntelyn soveltamista koskevan 23 päivänä marraskuuta 1972 allekirjoitetun sopimuksen(1) muuttamisesta; mainitulla sopimuksella perustetun sekakomitean suositus N:o 1/77 koskee tätä muutosta, ja
olisi säädettävä, että sekakomitean päätös N:o 1/77 tulee voimaan samana päivänä kuin tehtävä sopimus,
ON ANTANUT TÄMÄN ASETUKSEN:
1 artikla
Hyväksytään yhteisön puolesta Euroopan talousyhteisön ja Sveitsin valaliiton kirjeenvaihtona tehty sopimus yhteisön passitusta koskevan sääntelyn soveltamista koskevan sopimuksen muuttamisesta.
Sopimuksen teksti on liitteessä 1.
2 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.
3 artikla
Euroopan talousyhteisön ja Sveitsin valaliiton yhteisön passitusta koskevan sääntelyn soveltamista koskevalla sopimuksella perustetun sekakomitean päätös N:o 1/77 tulee voimaan samana päivänä kuin 1 artiklassa tarkoitettu sopimus.
Päätöksen teksti on liitteessä 2.
4 artikla
Tämä asetus tulee voimaa seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 14 päivänä kesäkuuta 1977.

Labels: 3
18
15